Jidher li s-sewwieq saq 'il quddiem meta l-anzjana kienet għadha qed tirkeb Anzjana qed issoffri minn ġrieħi gravi wara li waqgħet fi Triq il-Kungress Ewkaristiku fil-Mosta. Il-każ seħħ għall-ħabta tad-9:40am meta l-anzjana kienet qed tirkeb f’vettura. Jidher li meta kienet għadha dieħla fil-vettura, is-sewwieq laħaq mexa u spiċċat waqgħet. Ambulanza ħadet lill-mara Mater Dei u l-Pulizija għadha qed tinvestiga l-każ.